પાલનપુર શહેરના મધ્યમાંથી પસાર થતી લડબી નદીની સફાઈ બાબતે તેમજ તેમાં જી. યુ. ડી. સી. દ્વારા સુએજ લાઈનની પાઈપ લાઈન નાંખવાને કારણે તેની સફાઈ થઈ શકતી નથી અને તેમાં કચરાના ઢગ અને મલબો ઠાલવતા લોકોએ પણ તેની કોઈ ચિંતા કરી નથી અને નદીનો પટ પણ સાંકડો થઈ જવાથી પાણીનો પ્રવાહ પુરતા પ્રમાણમાં ચોમાસા દરમ્યાન જઈ શકતો ન હોવાને કારણે પાણી અવરોધાઈને આસપાસની સોસાયટીઓમાં ઘૂસી જતુ હોવાની રાવ ઉઠી છે ત્યારે જમીન દફતર કચેરી દ્વારા આપવામાં આવતી આડેધડ મંજુરીઓ અને રેકર્ડ પર ખોટા નકશા બનાવવામા આક્ષેપ થઈ રહ્યા છે અને આ મામલે ઉગ્ર રજુઆત બાદ સર્વે માટેની સૂચના આપવામાં આવી હતી અને દબાણો ખુલ્લા કરવા માટે જણાવ્યુ હતુ.